Előterjesztés a Martfű Város Önkormányzata Képviselő-testületének a személyes gondoskodást nyújtó gyermekjóléti és szociális ellátásokról szóló 13/2011. (IV. 29.) Önkormányzati Rendelete módosításáról
Indokolás

 Martfű Város Önkormányzatának Képviselő-testülete a személyes  gondoskodást nyújtó gyermekjóléti és szociális ellátásokról szóló rendeletét 2011. április 28-án fogadta el. A rendelet szabályozza a szociális igazgatásról és szociális ellátásokról szóló 1993. évi III. tv., valamint a gyermekek védelméről és a gyámügyi igazgatásról szóló 1997. évi XXXI. tv. által meghatározott ellátások megállapítását és az ellátásokért fizetendő térítési díjakat.

 A rendelet módosítását a szociális alapszolgáltatások közül az étkeztetés és a házi segítségnyújtás tekintetében történt feladatátvétel teszi indokolttá.

Az étkeztetést és házi segítségnyújtást, és a nappali ellátást 2012. június 30-ig a „Martfűi Gondoskodás Háza” Nonprofit Kft-vel kötött ellátási szerződéssel biztosította az önkormányzat.

A Nonprofit Kft. működési engedélyét 2012. június 30. napjával visszavonta a Jász-Nagykun-Szolnok Megyei Kormányhivatal Szociális és Gyámhivatala, egyben megkereste Martfű Város Önkormányzatát, hogy a rászoruló és ellátatlan személyek ellátásáról gondoskodjon 2012. július 1. napjától.  Az ellátást 2012. július 1-jétől az önkormányzat a Polgármesteri Hivatal szakfeladataként látja el.  Erről a 2012. június 18-i rendkívüli testületen döntött a képviselő-testület.

Részletes indokolás

6. §-hoz
A módosítás elsősorban a rendelet étkeztetésre vonatkozó rendelkezéseit, és a házi segítségnyújtásra vonatkozó rendelkezéseit érinti. Az étkeztetésre vonatkozóan az ellátásra jogosultak  szociális rászorultságának meghatározása pontosításra kerül. Az idős kort 65 feletti életkorban  korban határozná meg, új elemként beépülne jövedelemhatár, azzal hogy a jövedelemhatár nem feltétele az ellátásra jogosultságnak abban az esetben ha az ellátást igénylőnek tartásra köteles hozzátartozója nincs, vagy tartási kötelezettségét nem teljesíti és krízishelyzete alapján az étkezést más módon – krízishelyzete fennállásáig - nem tudja biztosítani. Szociálisan rászorultnak kellene  tekinteni akinek a jövedelme nem haladja meg  az öregségi nyugdíj mindenkori legkisebb összegének  100%-át. Ezzel a feltétellel azoknak a szociális rászorultaknak a köre kerülne meghatározásra, akik szociális helyzetük miatt más módon nem tudják biztosítani az egyszeri meleg ételt. Az étkeztetés módja is meghatározásra kerülne. Lehetősége lenne az ellátottnak elvitellel vagy kiszállítással igénybe venni az étkeztetést. A kisszállításra való jogosultsági feltételként szabná meg a rendelet az egészségi állapotot.
A rendelet az étkeztetés megállapításának szabályairól szóló  §-ában felsorolásra kerülnének a szociális rászorultság  igazolására benyújtandó dokumentumok. Meghatározná a rendelet hogy az étkeztetést az önkormányzat milyen formában  biztosítja, valamint a kérelem benyújtásának módja. 
Részletes indokolás
7. §-hoz

A házi segítségnyújtás rendeletbeli szabályozása is változna. A házi segítségnyújtásban részesülők pontosításával az ellátandók teljes köre meghatározásra kerülne, valamint rendelkezne a gondozási szükséglet feladatellátásáról. A rendelet 7. §-a az alábbiak szerint módosulna:
Részletes indokolás

12-15. §-hoz
Az eljárási és hatásköri szabályokat tartalmazó 12. § (3) bekezdése módosulna azzal, hogy az eddig a „Gondoskodás Háza” Nonprofit Kft. ellátási szerződése alapján biztosított ellátás szövegrész kikerülne, valamint a 6. bekezdésben a bizottság elnevezése javításra kerülne. 
A vegyes és záró rendelkezéseket tartalmazó V. fejezet (1) bekezdése módosulna azzal hogy a rendelet 6.-7. §-ában meghatározott ellátásokat az önkormányzat biztosítja.

A 13. §-ban a jogosultság megszűnésére vonatkozó rendelkezések kiegészülnének annak érdekében hogy az ellátási rendszerből kikerüljenek azok akik az ellátást indok nélkül tartósan nem veszik  igénybe, valamint a térítési díj fizetési kötelezettség betartásának érdekében. 

A vegyes és záró rendelkezések változtatására   a feladatátvállalás   miatt kerülne sor.
A 15. § az alábbiak szerint változna: 
(1) Az e rendelet 6-7.§.-aiban és 10. §-ában meghatározott ellátásokat az önkormányzat biztosítja.

(2) Az e rendelet 2.§. és 7-8-9.§-aiban a Társulási megállapodás alapján létrehozott Szolnoki Kistérség Többcélú Társulása Gyermekjóléti és Szociális Szolgáltató Központ által biztosítja.

Részletes indokolás a melléklethez

A rendelt mellékletében a térítési díj meghatározása  módosulna. Az előzetes számítások alapján az étkeztetés és házi segítségnyújtás személyi térítési díja  kerülne  a melléklet II.  pontjába.

 A II. bekezdés  szabályozza a személyi térítési díj mértékének meghatározását. A táblázatban szereplő díjkategóriák is változnának. Az eddigi hat díjkategória helyett öt díjkategória kerülne meghatározásra, mely szerint a személyi térítési díj mértéke 0%, 25 %, 50%, 75%, és 100% lenne. A 85%-os díjkedvezmény megszűnne. A díjkategória alapján a jelenlegi ellátottak között nincs olyan személy aki ebbe a  kategóriába eső díjat fizetné. A változtatás  100%-os térítési díj kategóriát érinti az eddigi  57.000.-Ft feletti jövedelműeknek kellett 100%-os díjat fizetniük, a módosítás után beérkezett kérelmeknél 49.875,- Ft lenne.  A térítési díjak az eddigi szolgáltatás díjaihoz képest mind az étkeztetésnél, mind pedig a házi segítségnyújtásnál csökkennének.
A szociális étkezés térítési díjának megállapítását szabályozó 29/1993. (II.17.) Korm. rendelet értelmében az intézményi térítési díjakat a szolgáltatási önköltség és a tárgyévi normatív állami hozzájárulás különbözeteként kell meghatározni. A 2012. évi normatív támogatás várható összege: szociális étkezés ellátotti létszáma alapján 55.360 Ft/fő/év.

A maximálisan megállapítható térítési díj nettó  összege a következőképen alakul:

Bekerülési költség + 47% rezsi + ÁFA= 640 Ft,

Normatíva egy napra vetített összege = 55360 Ft/fő/év /251 nap = 220 Ft

Maximálisan megállapítható térítési díj: 420+ 10 Ft beépíthető amortizáció = 430 Ft
Az étel kiszállítása esetén  az étkezésért fizetendő személyi térítési díjhoz napi 90 Ft kiszállítási díj kerül megállapításra. A  kisszállításért fizetendő személyi térítési díjat közös háztartásban élő személyek részére történő kiszállításkor csak egy személyre lehet megállapítani. 
A házi segítségnyújtás személyi térítési díját az óradíj és az adott hónapban a lakáson gondozásra fordított idő szorzata alapján kell kiszámítani. A házi segítségnyújtás gondozási óradíja nem haladhatja meg az egy ellátottra jutó szolgáltatási önköltség és a normatív állami hozzájárulás különbségének egy ellátási órára jutó összegét.

A házi segítségnyújtás gondozási óradíja nem haladhatja meg az egy ellátottra jutó szolgáltatási önköltség és a normatív állami hozzájárulás különbségének egy ellátási órára jutó összegét.   A személyi térítési díj nem haladhatja meg az ellátott havi jövedelmének 25%-át. 

Házi segítségnyújtás esetében a számított térítési díj 330 ,- Ft/óra
Rendelet tervezet

MARTFŰ VÁROS ÖNKORMÁNYZATA
KÉPVISELŐ-TESTÜLETE

………../2012.(VI. 28.)

ÖNKORMÁNYZATI RENDELETE

a személyes gondoskodást nyújtó gyermekjóléti és szociális ellátásokról szóló rendelet módosításáról.

Martfű Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 35. §. (2) bekezdése alapján a személyes gondoskodást nyújtó gyermekjóléti és szociális ellátásokról szóló 213/2011.(IV.29.) önkormányzati rendeletét az alábbiak szerint módosítja:
1. §.

A rendelet 1. § -a  az alábbi szerint módosul:

(1) A rendelet hatálya kiterjed a Martfű város közigazgatási területén lakcímmel rendelkező magyar állampolgárokra, bevándoroltakra, és letelepedettekre, hontalanokra, a magyar hatóságok által menekültként elismert személyekre.  

(2) A rendelet hatálya kiterjed a szociális alapellátások tekintetében az Szt. 3.§ (3) bekezdés és a gyermekvédelmi alapellátás tekintetében a Gyvt. 4.§ (1) bekezdés a)-b) pontja szerinti személyekre, továbbá kiterjed az Szt. 6.§-ában meghatározott, az önkormányzat illetékességi területén tartózkodó hajléktalan személyekre, amennyiben a hajléktalan személy az ellátás igénybevételekor nyilatkozatában Martfű város közigazgatási területét tartózkodási helyként jelölte meg.
(3) A rendelet hatálya kiterjed az önkormányzat tulajdonában álló és az általa vagy társulás által fenntartott vagy megállapodás alapján Martfű város területén ellátási kötelezettséggel az önkormányzat kötelező feladatát ellátó szociális intézményre és az intézmény által nyújtott ellátásokra.

2. §.

A rendelet 6. §-a  következők szerint módosul: 

Étkeztetés

6.§

(1) Étkeztetés keretében annak a szociálisan rászorult személynek a legalább napi egyszeri meleg étkeztetéséről kell gondoskodni, aki 
a) a 65 életévét betöltötte, vagy

            b) korhatárra való tekintet nélkül

            ba) akinek egészségi állapota átmenetileg vagy tartósan megromlott, vagy

            bb) fogyatékossággal élő, vagy

            bc) pszichiátriai betegségben szenvedő, vagy
            bd) szenvedélybetegségben szenvedő, vagy

            be) hajléktalan személy 
            feltéve, ha azt önmaga, illetve eltartottjai részére tartósan, vagy átmeneti jelleggel nem    

            képes biztosítani és havi jövedelme nem haladja meg az öregségi nyugdíj mindenkori 

            legkisebb összegének 300%-át.
      (2) Szociálisan rászorulónak kell tekinteni azt az (1) bekezdésben meghatározott feltétel egyikének sem megfelelő személyt is, akinek havi jövedelme nem haladja meg az öregségi nyugdíj mindenkori legkisebb összegének 100%-át.

(3) A szociális étkeztetésre jövedelmi viszonyaitól függetlenül jogosult az a személy is,

akinek tartására köteles és képes hozzátartozója nincs, vagy tartási kötelezettségét nem

teljesíti és krízishelyzete alapján étkezését önmaga más módon – a krízishelyzet fennállásáig - nem képes megoldani.

      (4) Az étkeztetés 

            a) házhoz szállítással vagy

            b) a jogosult által történő elvitellel történik.

      (5) Az étkeztetést akkor kell kiszállítással biztosítani, ha azt kérelmező egészségi állapota indokolja.

 (6) Az igénylőnek a kérelmét a Polgármesteri Hivatal Művelődési és Szociális Irodájánál kell benyújtani. 
 (7) Az étkeztetést az önkormányzat Martfű Város Önkormányzatának Településellátó Szervezete útján biztosítja, a kiszállításról a Polgármesteri Hivatal gondoskodik.
 (8) Az étkezésért a kérelmezőnek az e rendelet mellékletében meghatározottak szerinti, személyi térítési díjat kell fizetnie.

3. §
A rendelet 7. §-a helyébe a következő rendelkezés lép:

Házi segítségnyújtás

7.§

(1) Házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.
(2) Házi segítségnyújtás keretében kell gondoskodni:

a) azokról az időskorú személyekről, akik otthonukban önmaguk ellátására saját erőből nem képesek és róluk nem gondoskodnak,

b) azokról a pszichiátriai betegekről, akik állapotukból adódóan az önálló életvitellel kapcsolatos feladataik ellátásában segítséget igényelnek, de egyébként önmaguk ellátására képesek,

c) azokról az egészségi állapotuk miatt rászoruló személyekről, akik ezt az ellátási formát igénylik, illetve bentlakásos intézményi elhelyezésre várakoznak,

d) azokról a személyekről, akik a rehabilitációt követően a saját lakókörnyezetükbe történő visszailleszkedés céljából támogatást igényelnek önálló életvitelül fenntartásához.

(3) Házi segítségnyújtásban részesíthető az a személy, akinek tartásra köteles és képes hozzátartozója nincs, vagy tartási kötelezettségét nem teljesíti, valamint tartási, öröklési, gondozási szerződéssel nem rendelkezik és jövedelmi viszonyai alapján ellátását önmaga más módon nem képes megoldani.

(4) Az igénylőnek a kérelmét a Polgármesteri Hivatal Művelődési és Szociális Irodájában, vagy a Szolnoki Kistérség Többcélú Társulása Gyermekjóléti és Szociális Szolgáltató Központ intézményvezetőjénél kell benyújtani.

(5) A házi segítségnyújtásért a kérelmezőnek az e rendelet mellékletében meghatározottak   

      szerint személyi térítési díjat kell fizetnie.
     (6) A gondozási szükségletet megállapodás alapján külső szakértő vizsgálja .
4. §
A rendelet 12. §-a (3) bekezdése az alábbiak szerint változik:

12. §. (3) Az e rendelet 6.§-ában és 7.§-ában szabályozott ellátási formák és a személyi térítési díj megállapításáról, felülvizsgálatáról és megszüntetéséről az önkormányzat polgármestere dönt.
5.  §
A rendelet 12. §-a (6) bekezdése az alábbiak szerint módosul:

12. §. (6) A megállapított személyi térítési díj összege csökkenthető, illetve elengedhető, ha annak 

  kifizetése a gondozott létbiztonságát veszélyezteti.

  A térítési díj csökkentéséről, illetve elengedéséről a térítési díj megfizetésére kötelezett 

  kérelme vagy az ellátást biztosító intézmény vezetőjének jelzése alapján az  

  Önkormányzat Egészségügyi, Foglalkoztatási és Szociális Bizottsága dönt.
6.  §

A rendelet 13. §-a módosul az alábbiak szerint:

A személyes gondoskodást nyújtó ellátásra való jogosultság megszűnik: 

a) a jogosultság alapját képező feltételek megszűnésével, illetve megváltozásával,

b) az ellátott kérelmére,

c) az ellátott halálával,
d) az ellátott az ellátást előzetes bejelentés nélkül tartósan ( legalább 2 hétig) nem veszi igénybe, s ezt utólag elfogadható módon nem menti ki,

e) az ellátott magatartásával az ellátást lehetetlenné teszi, vagy akadályozza,

f) az ellátott a részére megállapított személyi térítési díj megfizetését figyelmeztetés ellenére sem teljesíti, feltéve, hogy annak megfizetésére egyébként képes lenne,
d) nappali ellátás (idősek klubja) esetében az intézmény házirendjében szabályozott 

   esetekben.

7. §.
A rendelet 15. §  az alábbiak szerint változik:

(1) Az e rendelet 6-7.§.-aiban és 10. §-ában meghatározott ellátásokat az önkormányzat biztosítja.

(2) Az e rendelet 2.§. és 7-8-9.§-aiban a Társulási megállapodás alapján létrehozott Szolnoki Kistérség Többcélú Társulása Gyermekjóléti és Szociális Szolgáltató Központ által biztosítja.

E rendelet 2012. július 1 -jén lép hatályba, és 2012. július 2-án hatályát veszti. 
M a r t f ű, 2012. június 28.

                     Dr. Kiss Edit                                                              Szász Éva

         Polgármester                                                                aljegyző
Tájékoztatás előzetes hatásvizsgálat eredményéről

1. A jogszabály tervezett hatásai
1.1 Társadalmi hatások

A rendeletmódosítás tervezet az étkeztetésre vonatkozóan a jogosultsági kör kis mértékű korlátozását eredményezi. Azok az ellátást igénylők lesznek jogosultak a szociális étkeztetésre akiknek a jövedelmük az öregségi nyugdíj legkisebb összegének  300 %-át 85.500.-Ft. nem haladja meg. Lehetőség van azonban hogy a jövedelemtől függetlenül azon rétegnek az ellátáshoz való biztosítására aki  krízishelyzete miatt nem tudja más módon megoldani az étkeztetést. Bekerül a szociális rászorultság meghatározásánál a lakosság azon alacsony jövedelmű rétege akik helyzetük alapján más módon nem tudják biztosítani önmaguk részére a napi egyszeri meleg ételt.

1.2. Gazdasági, költségvetési hatás

Az alapszolgáltatások önkormányzat által történő ellátásához  az ellátást végző munkaerő alkalmazásának  költségvetési vonzata van.

1.3. Környezeti, egészségi következmények

A szociális és egészségügyi szempontból rászoruló  ellátottak  biztonságérzete nőhet.
1.4. Adminisztratív terheket befolyásoló hatások:

A rendelet-tervezet hatásaként a szociális ügyintézőkre többlet  adminisztratív teher  hárul,  a jogszabály által kötelezően előírt, az ellátott és a szolgáltató közötti  megállapodásokat az ügyintézés során kell megkötni. 
Az adminisztratív feladatok egy részét az étkeztetésre és a házi segítségnyújtásra vonatkozóan az ellátási feladatokat végző szociális gondozó és szociális segítők végzik.

2. A jogszabály megalkotásának szükségessége, a jogalkotás elmaradásának várható

következményei

A tervezet elfogadása nyomán megtörténik a helyi szabályozás aktualizálása mely a szociális alapszolgáltatások feladat átvállalásával   vált szükségessé. 
3. A jogszabály alkalmazásához szükséges személyi, szervezeti, tárgyi és pénzügyi

feltételek:

Az étkeztetést és házi segítségnyújtással kapcsolatos feladatokat megfelelő létszámú, és a jogszabályi feltételeknek megfelelő létszámú és végzettségű   alkalmazott foglalkoztatásával kell megoldani.
A rendelet végrehajtásához szükséges szervezeti, személyi, tárgyi és pénzügyi feltételeket meg kell teremteni.  A rendelet módosítása  többletforrást igényel. 

Martfű, 2012. június 20.

                                                                                              Dr. Kiss Edit
                                                                                              polgármester

